Blackburn

Blackburn er en stor by i Lancashire, England. Den er administrasjonsby for den enhetlige myndigheten Blackburn with Darwen. Den ligger nord for naturområdet West Pennine Moors ved sørenden av dalen av samme navn som elven Ribble renner gjennom. Den er lokalisert 14 km øst for Preston, 34 km nord-nordvest for Manchester og 14 km nord for grensen til Stor-Manchester. Blackburn grenser i sør mot den før nevnte Darwen. Ved folketellingen i 2001 hadde Blackburn en befolkning på 105 085 innbyggere, mens den større kommunale enheten Blackburn med Darwen hadde en befolkning på 140 700. Blackburn hadde ved folketellingen i 2011 en befolkning på 106 537 innbyggere, en svak økning siden 2001.

Som en by med møller har det vært produsert tekstiler i Blackburn siden midten av 1200-tallet da ull ble vevd i de enkelte husholdninger i småskalaproduksjon. Innflytning av vevere fra Flandern på 1300-tallet bidro til å utvikle ullplaggindustrien. James Hargreaves, oppfinner av Spinning Jenny, den første automatiske spinnemaskinen (multispinnende spinnerokk) som kunne brukes industrielt, var først en vever i Oswaldtwistle i nærheten av Blackburn, og den raskeste perioden med vekst og utvikling i Blackburns historie sammenfalt med industrialiseringen og ekspansjonen av fabrikasjon av tekstilproduksjonen. Blackburn ble et senter under den industrielle revolusjon for tekstilindustri i stor skala.

Blackburns tekstilsektor fikk stor tilbakegang på midten av 1900-tallet og møtte de tilsvarende utfordringer som andre tidligere industrielle byer i nordlige England; avindustrialisering, økonomisk tilbakegang, arbeidsledighet og boproblemer. Siden 1950-tallet har byen også fått betydelig innvandring, særlig fra India og Pakistan, og fått en av de høyeste andelene av muslimer i England utenfor London.

I dag er den kanskje mest kjent som hjemstedet til Blackburn Rovers FC. Byen ble nevnt av The Beatles i sangen «A Day in the Life». John Lennon hadde fått øye på en artikkel i avisen Daily Mail om at man skulle fylle alle hullene i asfalten på byens gater, og dermed skrev han linjen «I read the news today. Oh, boy. 4000 holes in Blackburn Lancashire». Dette har gitt navn til fotballklubbens uoffisielle fanzine, 4000 Holes.

Referanser

Litteratur 
 Abram, W. A. ([1877] 1990): A History of Blackburn Town & Parish, andre utgave i begrenset opplag, T.H.C.L. Books. ISBN 0-948494-10-7
 Beattie, Derek (1992): Blackburn: The Development of a Lancashire Cotton Town. Keele University Press. ISBN 1-85331-021-2.
 Beattie, Derek (2007): Blackburn: A History by Derek Beattie. Carnegie Publishing. ISBN 1-85936-113-7.
 Burrow, J and Co., red. (1960): Blackburn: Official Handbook. Cheltenham and London.
 Burrow, J and Co, red. (1970): Blackburn: Official Handbook. Cheltenham and London. ISBN 0-85026-110-4.
 Duckworth, Alan (2005): Blackburn: Town and City memories. The Francis Frith Collection. ISBN 1-85937-986-9.
 Duckworth, Alan; Halsall, Jim (2002): Blackburn in Focus. Landy Publishing Company. ISBN 1-872895-58-1.
 Jackman, Mike (2006): Blackburn Rovers: An Illustrated History. The Breedon Books Publishing Company. ISBN 1-85983-475-2.
 Miller, Geo. C. ([1951] 1992): Blackburn: the Evolution of a Cotton Town, andre utgave i begrenset opplag, Blackburn: T.H.C.L. Books. ISBN 0-948494-18-2.
 Taylor, Andrew (2000): 20th Century Blackburn. Wharncliffe Books. ISBN 1-871647-89-4.
 Timmins, Geoffrey (1993): Blackburn: A Pictorial History. Phillimore and Co. ISBN 0-85033-865-4.
 Turner, William (1992): RIOT!: The Story of the East Lancashire Loom-Breakers. Lancashire County Books. ISBN 1-871236-17-7.

Eksterne lenker 
 

 Blackburn with Darwen Council
  The Shuttle: News for Blackburn with Darwen Council
  Blackburn Muslim Association
 Fotografisk historie av Blackburn med Darwen som påvirket av ullhandelen

Byer i Lancashire
Blackburn